stanford-oval/wikipedia huggingface dataset:
Mario Kart 8
Vastaanotto

| Vastaanotto> Arvostelupisteet.Julkaisu | Vastaanotto> Arvostelupisteet.Pisteet |
| --- | --- |
Edge: 9/10
Eurogamer: 10/10
Game Informer: 9.25/10
Gamereactor: 9/10
GameSpot: 8/10
IGN: 9/10
Mario Kart 8 on saanut positiivisen vastaanoton. IGN totesi pelin olevan paras Nintendon tekemä ajopeli pitkään aikaan ja antoi sille arvosanaksi 9/10. Edge antoi pelille arvosanaksi myös 9/10, Eurogamer 10/10, Game Informer 9.25/10 ja GameSpot 8/10.
Peliä kehuttiin myös Suomessa. Tero Kerttula sanoi Gamereactorin sivuilla pelin olevan sarjansa paras osa ja antoi sille arvosanaksi 9/10. Zanis Dust Konsolifin-sivulta puolestaan totesi, että "Mario Kart 8 on parasta mitä olen toistaiseksi uudella konsolisukupolvella kokenut" ja antoi arvosanaksi 5/5. Kari Salminen totesi Aamulehdessä pelin olevan "paras, kekseliäin, villein, palkitsevin ja riemukkain Mario Kart ikinä" ja antoi arvosanaksi 5/5.
Mario Kart 8:aa myytiin ensimmäisen viikonlopun aikana yhteensä 1,2 miljoonaa kappaletta, tehden siitä Wii U:n nopeimmin myydyn pelin. Ensimmäisen kuukauden aikana myynti nousi kahteen miljoonaan. 30. heinäkuuta mennessä peliä on myyty 2,82 miljoonaa kappaletta. Marraskuun alkuun mennessä myynti on noussut yli 3,5 miljoonaan.
Hahmot

Aloitushahmot
Mario
Luigi
Peach
Daisy
Yoshi
Toad
Koopa Troopa
Shy Guy
Baby Mario
Baby Luigi
Baby Peach
Baby Daisy
Bowser
Donkey Kong
Wario
Waluigi
Pelin edetessä ansaittavat hahmot
Rosalina
Metal Mario
Lakitu
Toadette
Baby Rosalina
Pink Gold Peach
Iggy
Roy
Lemmy
Larry
Wendy
Ludwig
Morton
Mii
Maksulliset hahmot (DLC)
Tanooki Mario
Cat Peach
Link (The Legend Of Zelda)
Villager (Animal Crossing)
Isabelle
Dry Bowser
Lisäksi DLC-pakettien mukana saa kahdeksan uutta eriväristä Yoshia ja Shy Guyta.
Aiheesta muualla

Virallinen sivusto (englanniksi)
Mario Kart 8 Internet Movie Databasessa (englanniksi)
Mario Kart 8 MobyGamesissa (englanniksi)
Peli Super Mario Wikissä
Mario-pelit
| --- | --- |
Tasohyppelyt:   Donkey Kong  Mario Bros.  Super Mario Bros.  Super Mario Bros.: The Lost Levels (SMB2J)  Super Mario Bros. 2  Super Mario Land  Super Mario Bros. 3  Super Mario World  Super Mario Land 2  Super Mario 64  Super Mario Sunshine  Super Princess Peach  New Super Mario Bros.  Super Mario Galaxy  New Super Mario Bros. Wii  Super Mario Galaxy 2  Super Mario 3D Land  New Super Mario Bros. 2  New Super Mario Bros. U  Super Mario 3D World  Super Mario Odyssey 
Roolipelit:   Super Mario RPG  Mario & Luigi: Superstar Saga  Mario & Luigi: Partners in Time  Mario & Luigi: Bowser’s Inside Story  Mario & Luigi: Dream Team Bros.  Mario & Luigi: Paper Jam Bros. 
Paper Mario:   Paper Mario  Paper Mario: The Thousand-Year Door  Super Paper Mario  Paper Mario: Sticker Star  Paper Mario: Color Splash  Paper Mario: The Origami King 
Spinoff-pelit:   Mario Kart -pelisarja  Mario Party -pelisarja  Mario Golf -pelisarja  Mario Tennis -pelisarja  Luigi's Mansion  Mario Superstar Baseball  Mario Smash Football  Mario Strikers: Charged Football  Dance Dance Revolution Mario Mix  Super Mario Ball  Dr. Mario -pelisarja  Wrecking Crew  Wrecking Crew 98  Mario Slam Basketball  Mario Sports Mix  Mario & Sonic at the Olympic Games  Mario & Sonic at the Olympic Winter Games  Mario & Sonic at the London 2012 Olympic Games  Boom Street  Luigi’s Mansion 2  Mario & Sonic at the Sochi 2014 Olympic Winter Games  Mario & Sonic at the Rio 2016 Olympic Games  Mario & Sonic at the Tokyo 2020 Olympic Games 
Uudelleenjulkaisut:   Super Mario All-Stars  Super Mario Bros. DX  Super Mario Advance  Super Mario Advance 2  Super Mario Advance 4  Super Mario 64 DS 
Ajopelit:   Super Mario Kart  Mario Kart 64  Mario Kart: Super Circuit  Mario Kart: Double Dash!!  Mario Kart DS  Mario Kart Wii  Mario Kart 7  Mario Kart 8  Mario Kart 8 Deluxe 
Yoshi-pelit:   Super Mario World 2  Super Mario Advance 3  Yoshi’s Story  Yoshi’s Island DS  Yoshi’s Universal Gravitation  Yoshi Touch & Go  Yoshi’s New Island  Yoshi’s Woolly World  Yoshi’s Crafted World 
Muut pelit:   Hotel Mario  Marios FUNdamentals  Mario Is Missing!  Mario Teaches Typing  Mario's Time Machine  Super Mario: Blue Twilight DX  Super Mario's Wacky Worlds  Captain Toad: Treasure Tracker  Super Mario Maker  Super Mario Maker 2
Noukkalampi (Soini)

| Noukkalampi |
| --- | --- |
Valtiot:  Suomi
Maakunnat:  Etelä-Pohjanmaa
Kunnat:  Soini
Koordinaatit:  62°54′17″N, 24°24′51″E
Vesistöalue ja valuma-alueen tietoja
Päävesistöalue:  Kymijoen vesistö (14)
Valuma-alue:  Vankajoen va (14.67)
Laskujoki:  ei laskuojaa 
Järvinumero:  14.674.1.039
Mittaustietoja
Pinnankorkeus:  185,6 m  
Pituus:  180 m  
Leveys:  80 m  
Rantaviiva:  0,444 km  
Pinta-ala:  1,106 ha  
Saaria:  ei saaria 
 fiNoukkalampi 
Noukkalampi  on Etelä-Pohjanmaalla Soinissa  Limaperän lähellä sijaitseva lampi.
Maantietoa

Lampi on 180 metriä pitkä, 80 metriä leveä, ja sen pinta-ala on 1,1 hehtaaria. Lammella ei ole kartan mukaan saaria.  Sen rantaviivan pituus on 450 metriä.
Vesistösuhteet

Lampi sijaitsee Kymijoen vesistössä (vesistöaluetunnus 14) Saarijärven reitin valuma-alueen (14.6) Vahankajoen valuma-alueella (14.67), jonka Mustapuron valuma-alueeseen (14.674) se kuuluu. Lammen vedenpinnan korkeus on 185,6 metriä mpy.
4:17 am

| 4:17 am Before the Dawn |
| --- | --- | --- |

Studioalbumin tiedot
 Äänitetty : Sundi Coop, Savonlinna
 Julkaistu: 24. toukokuuta 2004
 Tuottaja(t): Jaani Peuhu
 Tyylilaji: goottimetalli, death metal
 Kesto: 46.48
 Levy-yhtiö: Locomotive Music
Before the Dawnin muut julkaisut
| My Darkness 2003 | 4:17 am 2004 | The Ghost 2006 |
4:17 am on suomalaisen metalliyhtyeen Before the Dawnin toinen studioalbumi. Se julkaistiin vuonna 2004 levymerkillä Locomotive Music.
Kappaleet

Heaven – 4.15
Seed – 4.17
Dreamer – 3.53
Fade Away – 4.00
Crush – 5.21
Into You – 6.19
My Room – 5.17
The Black – 4.34
Vengeance – 4.19
Hiding – 4.33
Kokoonpano

Tuomas Saukkonen – murinalaulu, kitara, valokuvat
Panu Willman – kitara, laulu
Toni Broman – bassokitara
Dani Miettinen – rummut
Mika Ojala – kosketinsoitin
Kokoonpano > Tuotanto

Jaani Peuhu – tuottaja, äänittäjä, musiikkiohjelmointi, kosketinsoitin, taustalaulu, lyömäsoittimet
Tuomo Valtonen – äänittäjä, miksaaja
Aleksanteri Kuosa – äänittäjä
Tomppa Saarenketo – äänittäjä
Mika Jussila – masteroija
Jani Saajanaho – kansitaide, layout
Juha Nykonen – valokuvat
Arvostelut

Desibeli.net:
Imperiumi.net:
Soundi:
Aiheesta muualla

Albumi 4:17 am Encyclopaedia Metallum -sivustolla (englanniksi)
4:17 am discogs.com -sivustolla
Noukkalampi (Rautalampi)

| Noukkalampi |
| --- | --- |
Valtiot:  Suomi
Maakunnat:  Pohjois-Savo
Kunnat:  Rautalampi
Koordinaatit:  62°37′37″N, 26°49′08″E
Vesistöalue ja valuma-alueen tietoja
Päävesistöalue:  Kymijoen vesistö (14)
Valuma-alue:  Konneveden alue (14.71)
Laskujoki:  oja Savijärveen 
Järvinumero:  14.712.1.011
Mittaustietoja
Pinnankorkeus:  96,5 m  
Pituus:  270 m  
Leveys:  110 m  
Rantaviiva:  0,622 km  
Pinta-ala:  2,129 ha  
Suurin syvyys:  5,6 m  
Saaria:  ei saaria 
 fiNoukkalampi 
Noukkalampi  on Pohjois-Savossa Rautalammilla  kirkonkylän lähellä sijaitseva lampi.
Maantietoa

Lampi on 270 metriä pitkä, 110 metriä leveä, ja sen pinta-ala on 2,1 hehtaaria. Lammella ei ole kartan mukaan saaria. Lampi on luodattu ja siitä on julkaistu syvyyskartat. Sen rantaviivan pituus on 600 metriä.
Vesistösuhteet

Lampi sijaitsee Kymijoen vesistössä (vesistöaluetunnus 14) Rautalammin reitin valuma-alueen (14.7) Konneveden alueella (14.71), jonka Hankaveden alueeseen (14.712) se kuuluu. Lammen vedenpinnan korkeus on 96,5 metriä mpy.
Nyt reppuni jupiset riimisi rupiset

Nyt reppuni jupiset riimisi rupiset on Eppu Normaalin kappale, jonka sävelsi ja sovitti Mikko Syrjä ja sanoitti Martti Syrjä. Se julkaistiin levyllä Rupisia riimejä, karmeita tarinoita vuonna 1984. Kappale on yksi heidän tunnetuimmistaan.
Chris Johnson

| Chris Johnson |
| --- | --- |

Henkilötiedot
Syntynyt: 23. syyskuuta 1985 Orlando, Florida
Kansalaisuus:   Yhdysvallat
Amerikkalaisen jalkapallon pelaaja
Pituus:  180 cm
Paino:  87 kg
Pelipaikka:  keskushyökkääjä
Pelinumero:  28
Pelaajaura
Seurat:  Tennessee Titans   New York Jets   Arizona Cardinals
NFL-varaus:  24. varaus, 2008 Tennessee Titans
Pääsarjaura:  2008–2017
Aiheesta muualla
www.chrisjohnson28.com
Christopher Duan "Chris" Johnson (s. 23. syyskuuta 1985, Orlando, Florida) on yhdysvaltalainen ammattilaisuransa lopettanut amerikkalaisen jalkapallon pelaaja, pelipaikaltaan keskushyökkääjä. Johnson pelasi kymmenen kautta NFL-liigassa ja oli uransa alkuaikoina Tennessee Titansissa liigan parhaimpia keskushyökkääjiä.
Johnsonista tuli kauden 2009 aikana kuudes pelaaja NFL:n historiassa, joka kantoi palloa kauden aikana yli 2 000 jaardia. Hänet valittiin urallaan kolme kertaa liigan tähdistöotteluun Pro Bowliin.
Pelaajaura

Itä-Carolinan yliopiston joukkuetta edustanut Johnson varattiin vuoden 2008 NFL:n varaustilaisuudessa ensimmäisellä kierroksella, 24. pelaajana. Tätä ennen hän oli vuotuisessa varattavien pelaajien vertailutilaisuudessa juossut 40 jaardin juoksussa jaetun ennätysajan 4,24 sekuntia.
Hyvin sujuneella tulokaskaudellaan Johnson valittiin NFL:n toiseksi parhaaksi tulokkaaksi toisen keskushyökkääjän, Minnesota Vikingsin Adrian Petersonin jälkeen, vaikka hän joutui jakamaan Titansin ykkösmiehen paikan yhdessä LenDale Whiten kanssa. Toisella kaudella Johnsonista tehtiin täysipainoinen aloittaja, ja tulokset olivat sen mukaisia. Hänestä tuli kuudes pelaaja liigan historiassa, joka on juossut yli 2 000 jaardia. Johnson rikkoi myös Marshall Faulkin ennätyksen juostujen ja vastaanotettujen jaardien yhteismäärässä. Hänet valittiin kauden päätteeksi myös NFL:n parhaaksi hyökkääväksi pelaajaksi.
Tennessee vapautti Johnson kalliista sopimuksesta kauden 2013 jälkeen. Hän pelasi tämän jälkeen kauden New York Jetsissä ja kolme kautta Arizona Cardinalsissa. Elokuussa 2018 Johnson ilmoitti lopettavansa uransa.
Nyt vapaa olen synnin, kuolon alta

Nyt vapaa olen synnin, kuolon alta (Nu är jag frälst från synd och sorg och döden) on julkaistu Ruotsissa vapaakirkollisen muusikon ja evankelista August Anderssonin lauluvihkossa Det glada budskapet. Laulun käänsi suomeksi John Ryselin vuonna 1913.
Lestadiolaisuuden parissa laulua on laulettu suomalaisella kansansävelmällä.
Nongo-Souala

| Nongo-Souala |
| --- | --- |
 Nongo-Souala
 Koordinaatit: 11°45′33″N, 5°33′48″W 
Valtio:  Mali
Alue:  Sikasson alue
Piiri:  Sikasson piiri
Hallinto:  
 – Hallinnon tyyppi:  maalaiskunta
Väkiluku (2009):  10 000
Infobox OKVirheellinen NIMI-arvo: 
Nongo-Souala on maalaiskunta ja sen keskuskylä Sikasson alueen Sikasson piirissä Malissa. Se sijaitsee 60 kilometriä Sikassosta pohjoiseen. Kunnassa on 10 000 ja kylässä 5 400 asukasta (vuonna 2009).
Nongo-Soualan kunta rajoittuu idässä ja etelässä Sikasson piirin Danderesson, lännessä Klélan ja pohjoisessa Koutialan piirin Diouradougou Kafon kuntiin. Se on pinnanmuodostukseltaan etupäässä tasankoa. Tärkeimmät vesistöt ovat Banifing ja sen sivujoki Lotio. Seutu kuuluu Sudanin ilmastovyöhykkeeseen.
Kuntaan kuuluu neljä kylää. Asukkaat ovat samoja, senufoja, miniankoja, dogoneja, boboja, fulbeja, mandinkoja ja moseja.
Paikallisia elinkeinoja ovat maanviljely, karjanhoito, keräily ja kaupankäynti. Tärkeimmät viljelykasvit ovat puuvilla, hirssi, durra ja maissi. Kotieläimiä ovat naudat, lampaat, vuohet ja aasit.
Aija Pahkala

| Aija Pahkala> Henkilötiedot |
| --- | --- |
Syntynyt: 1988 (ikä 35–36) Yli-Ii
Kansalaisuus:  Suomi
Ammatti:  näyttelijä
Puoliso:  Seppo Merviä
Aiheesta muualla
IMDb
Elonet
Aija Pahkala (s. 1988 Yli-Iissä) on suomalainen vuonna 2013 Teatterikorkeakoulusta maisteriksi valmistunut näyttelijä. Hän on valmistumisensa jälkeen näytellyt useissa eri kaupunginteattereissa.
Ura

Pahkala syntyi vuonna 1988 Yli-Iissä. Hän halusi näyttelijäksi jo pienestä pitäen ja alkoi näytellä harrastajateatterissa teini-iässä. Hän osallistui yläasteella ollessaan äidinkielenopettajansa pitämille ilmaisutaidon kursseille. Opettaja kannusti häntä pyrkimään Kallion ilmaisutaidon lukioon. Kallion lukiosta valmistuttuaan hän pyrki Teatterikorkeakouluun, jonne pääsi ensimmäisellä yrityksellä. Hän valmistui sieltä maisteriksi vuonna 2013.
Teatterikoulussa ollessaan Pahkala osallistui vuonna 2013 Sakari Hokkasen ohjaamaan Huorasatu-näytelmään, joka esitettiin Ryhmäteatterissa. Se on tehty Laura Gustafssonin samannimisen kirjan pohjalta.
Valmistuttuaan Pahkala oli Vaasan kaupunginteatterissa vuoden ja siirtyi sieltä Kokkolan kaupunginteatteriin, jossa hän oli kaksi vuotta. Kokkolan jälkeen hän sai kahden vuoden sopimuksen Lappeenrannan kaupunginteatteriin.
Pahkala avioitui näyttelijä Seppo Merviän kanssa vuonna 2016.
Ensiesiintymisensä televisiossa Pahkala teki Putous-viihdesarjassa keväällä 2021.
Työt > Näytelmät

Huorasatu, useita rooleja – muun muassa tarjoilija Kalla, Ryhmäteatteri (2013)
Kultarinta, Kokkolan Kaupunginteatteri (2013)
Vadelmavenepakolainen, Vaasan kaupunginteatteri (2013)
Jäähyväiset Pamela Andersonille, Kokkolan Kaupunginteatteri (2016)
Kuin ensimmäistä päivää, sairaanhoitaja Minna, Lappeenrannan kaupunginteatteri (2016)
Villit vuodet, Lappeenrannan kaupunginteatteri (2017)
Lokki, Maša – tilanhoitajan tytär, Lappeenrannan kaupunginteatteri (2018)
Isä, Lahden kaupunginteatteri (2019)
Mielikuvituspoikaystävä K–18, monologi, Lahden kaupunginteatteri (2020)
Työt > Elokuvat

Rööperi, Jaana 16-vuotiaana (2009).
Työt > Televisio

Putous, eri roolit (2021).
DMA

DMA voi tarkoittaa jotain seuraavista:
Oikosiirto (engl. Direct Memory Access), tietotekniikassa muistiosoitusmenetelmä
Dominican maatunnus
DMA Design, videopelistudio, nykyisin osa Rockstar North -yhtiötä
DMA, Digital Markets Act, EU:ssa vireillä oleva digimarkkinasäädös.
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”DMA”, voi hakea sivunnimihaulla, laajalla sivunnimihaulla tai tekstihaulla.
Northport

Northport Oy oli Finnairin ja useiden muiden lentoyhtiöiden matkustajapalveluista sekä matkatavaroiden, rahdin ja postin kuormauksesta huolehtiva yhtiö. Toimintavuosinaan yhtiö palveli vuodessa noin 100 000 lentoa ja 8 miljoonaa matkustajaa. Se syntyi Finnair Ground Handling -liiketoimintayksikön toimintojen yhtiöittämisen tuloksena 1. toukokuuta 2004. Sen liikevaihto Suomessa oli tilikautena 2008 64 miljoonaa euroa ja sen palveluksessa oli Helsingissä noin 800 henkeä. Toimitusjohtajana toimi Jukka Hämäläinen 13.8.2007 alkaen. Northport oli Finnairin alakonserni ja sen kokonaan omistama. Northportin toiminta tuotti vuonna 2006 tappiota.
Northport toimi joko itse tai yhteistyökumppaneiden kanssa kaikilla niillä Suomen lentoasemilla, joille Finnair-konsernin lentoyhtiöt lensivät. Lisäksi Northportin tytäryhtiö FinnHandling toimitti maapalveluja Arlandan lentokentällä Tukholmassa ja Northport Norway AS Gardemoenin lentokentällä Oslossa.
Maaliskuussa 2007 Northport Oy myi operoimansa lentoasemien maapalvelutoiminnot Suomessa RTG Ground Handling Oy:lle. Marraskuussa 2007 Northport Oy myi loputkin toimintonsa skotlantilaiselle Menzies Aviationille.
Otto Werner

Otto Werner (1. helmikuuta 1879 – 1936) oli saksalainen lääkäri, jonka mukaan Wernerin oireyhtymä on nimetty. Hän havaitsi syndrooman vuonna 1903 neljässä lähes 30-vuotiaassa sisaruksessa. Werner kuvasi taudin väitöskirjassaan vuonna 1904.
Werner syntyi Flensburgissa ja opiskeli Kielin yliopistossa. Hän toimi myös armeijassa lääkärinä.
Chris Kelly

| Chris Kelly |
| --- | --- |

Henkilötiedot
Syntynyt: 11. marraskuuta 1980 (ikä 43) Toronto, ON, Kanada
Kansalaisuus:   Kanada
Jääkiekkoilija
Pelipaikka:  keskushyökkääjä
Maila:  vasen
Pituus:  183 cm
Paino:  90 kg
Seura
Seura:  Ottawa Senators
Sarja:  NHL
Pelinumero:  23
Pelaajaura
Pääsarjaura:  2004–
Aik. seurat:  Boston Bruins
NHL-varaus:  94. varaus, 1999 Ottawa Senators
| Stanley Cup  |
| --- | --- | --- |
|  | Boston Bruins | 2011  |
Chris Kelly (s. 11. marraskuuta 1980 Toronto, Ontario, Kanada) on kanadalainen jääkiekkoilija, pelipaikaltaan keskushyökkääjä. Hän edustaa NHL-seura Ottawa Senatorsia.
Ura

Kelly syntyi Torontossa, mutta kasvoi Bowmanvillessä. Hän aloitti jääkiekon Clarington Recreational Hockey Leaguessa. Virallisella junioritasolla Kelly pelasi ensimmäisen kerran London Knightsissa OHL-sarjassa. Kaudella 1998–1998 Kelly teki 36 maalia ja NHL-seura Ottawa Senators varasi hänet kolmannella kierroksella kesällä 1999. Kelly teki hyviä tehoja OHL:ssä toisena seuranaan Sudbury Wolves. Kaudella 2001–2002 hän pelasi myös AHL:ssä Grand Rapids Griffinsissä. Kelly siirtyi Ottawan organisaatioon kaudeksi 2002–2003, mutta pelasi koko kauden AHL:ssä Binghamton Senatorsissa.
Myös kausi 2003–2004 sujui lähes kokonaan AHL:n puolella lukuun ottamatta neljää NHL-ottelua Ottawan paidassa. NHL-debyytti tuli helmikuussa 2004 ottelussa Toronto Maple Leafsia vastaan. NHL:n työsulkukauden 2004–2005 Kelly pelasi AHL:ssä toimien joukkueen kapteenina ja teki 77 ottelussa 60 tehopistettä. Hänellä oli kauden viidenneksi paras plus-miinus-lukema tuloksella +30.
Kausi 2005–2006 oli Kellyn ensimmäinen täysi kausi NHL:ssä, ja hän teki 72 ottelussa puolustavassa roolissa 25 tehopistettä. Kellyn pääsääntöinen rooli Senatorsissa oli tappaa alivoimaa ja puolustaa hyvin. Kaudella 2006–2007 Kelly teki NHL-uransa ennätystehot, 82 ottelussa syntyneet 38 pistettä, ja jatkoi hyvää tahtiaan myös pudotuspeleissä, joissa Senators eteni finaaleihin, jotka se kuitenkin hävisi Anaheim Ducksille. Heinäkuussa 2007 Kelly teki seuran kanssa yksivuotisen jatkosopimuksen. Hänestä tuli kauden jälkeen vapaa pelaaja, mutta Kelly teki seuran kanssa nelivuotisen jatkosopimuksen kesäkuussa 2008.
Kelly aloitti kauden 2010–2011 Senatorsissa, mutta hänet kaupattiin helmikuussa 2011 Boston Bruinsiin vaihdossa toisen kierroksen varausvuoroon. Hän voitti Bruinsissa tuona kautena Stanley Cupin. Hän teki pudotuspeleissä 2011 13 tehopistettä, viisi maalia ja kahdeksan syöttöpistettä.
Aiheesta muualla

Chris Kelly Legends of Hockey -sivustolla (englanniksi)
Chris Kelly The Internet Hockey Databasessa (englanniksi)
17. syyskuuta

17. syyskuuta on gregoriaanisen kalenterin mukaan vuoden 260. päivä (261. päivä karkausvuonna). Vuodesta on jäljellä 105 päivää.
Nimipäivät

suomalainen kalenteri: Aili, Aila
suomenruotsalainen kalenteri: Hildegard, Hildegerd
ortodoksinen kalenteri: Veera, Elpi, Elvi, Lempi, Sofia, Sonja
pohjoissaamenkielinen kalenteri: Áile
vanhemmissa kalentereissa: Eliisabet, Elisabet, Elisabeth, Lambert, Lambertus, Liisa, Solmi
Tapahtumia

1630 – Bostonin kaupunki perustettiin Massachusettsissa, Yhdysvalloissa.
1631 – Kolmikymmenvuotinen sota: Ruotsi ja Saksi voittivat Breitenfeldin ensimmäisen taistelun Pyhää saksalais-roomalaista keisarikuntaa ja Katolista liigaa vastaan.
1787 – Yhdysvaltain perustuslaki hyväksyttiin.
1809 – Ruotsi luovutti Suomen alueen Venäjälle Haminan rauhassa.
1875 – Anders Wilhelm Perttunen tuomittiin elinkaudeksi kuritushuoneeseen.
1891 – Fazerin konditoria avattiin Helsingissä Aleksanterinkadulla.
1900 – Filippiinien–Yhdysvaltain sota: Filippiiniläiset joukot Juan Caillesin komentamina löivät eversti Benjamin F. Cheathamin yhdysvaltalaisjoukot Mabitacissa.
1908 – Orville Wrightin ohjaama Wright Flyer syöksyi maahan. Lennolla matkustajana ollut luutnantti Thomas Selfridge sai surmansa. Hänestä tuli ensimmäinen moottorilentokoneonnettomuudessa kuollut ihminen.
1916 – Ensimmäinen maailmansota: Manfred von Richthofen, ”Punainen paroni”, saavutti ensimmäisen ilmavoittonsa Cambrain lähellä Ranskassa.
1917 – Nikolai Vissarionovitš Nekrasovista tuli Suomen suuriruhtinaskunnan kenraalikuvernööri Mihail Aleksandrovitš Stahovitšin luovuttua virasta.
1917 – Ensimmäinen maailmansota: Saksan armeija käynnisti Operaatio Albionin.
1922 – Helsingin Pallonlyöjät voitti pesäpallon ensimmäisen Suomen mestaruuden kaatamalla loppuottelussa Toijalan suojeluskunnan joukkueen.
1939 – Taisto Mäki juoksi ensimmäisenä ihmisenä 10 000 metriä alle puolen tunnin juostessaan Helsingissä tuloksen 29.52,6.
1939 – Toinen maailmansota: Neuvostoliitto hyökkäsi Puolaan.
1944 – Toinen maailmansota: Operaatio Market Garden alkoi Alankomaissa toisen maailmansodan suurimmalla maahanlaskuoperaatiolla.
1948 – Ruotsalainen diplomaatti ja YK-neuvottelija kreivi Folke Bernadotte salamurhattiin Jerusalemissa.
1949 – Höyrylaiva SS Noronic tuhoutui tulipalossa Toronton satamassa. Onnettomuudessa menehtyi 120 henkeä.
1976 – Nasa esitteli ensimmäisen avaruussukkulan, Enterprisen.
1978 – Israel ja Egypti allekirjoittivat Camp Davidin rauhansopimuksen.
1978 – Raju maanjäristys surmasi 25 000 ihmistä Iranin koillisosassa. Minuutin kestäneen järistyksen keskus oli Tabasin kaupungissa, jonka 12 000 asukkaasta suurin osa kuoli tai loukkaantui.
1980 – Solidaarisuus-ammattiliitto perustettiin Lenin-telakalla Gdańskissa.
1988 – Kesäolympialaiset avattiin Soulissa Etelä-Koreassa.
1991 – Guns N’ Rosesin studioalbumit Use Your Illusion I ja Use Your Illusion II julkaistiin samanaikaisesti.
1991 – Linus Torvalds julkisti Linuxin version 0.01.
1991 – Ozzy Osbournen kuudes studioalbumi No More Tears julkaistiin.
1991 – Pohjois-Korea, Etelä-Korea, Viro, Latvia, Liettua, Marshallinsaaret ja Mikronesia liittyivät YK:hon.
2011 – Occupy Wall Street -protestiliike syntyi Wall Streetillä New Yorkissa, Yhdysvalloissa.
2013 – Peliyhtiö Rockstar Games julkaisi pelin Grand Theft Auto V.
Nongkrem

Nongkrem (myös: Shad Nongkrem, Pomblang Nonkrem) on khasi-heimon tärkeimpiä kansantansseja Intian Meghalayan osavaltiosta. Tanssi tunnettiin alkujaan nimellä Pomblang, joka oli rituaali, jota harjoitettiin entisessä Shillongin osavaltiossa.
Khaseilla on tapana juhlistaa riisisadon kypsymistä ja puintiaikaa Nongkrem-rituaalilla, johon kuuluu useita tansseja ja lauluja. Sadonkorjuuseen liittyvällä rituaalilla ei ole kiinteää päivämäärää, mutta yleensä viisipäiväinen Ka Pomblang Nongkrem -festivaali järjestetään marraskuussa Koillis-Intiassa lähellä Shillongia sijaitsevassa Smitissä.
Nongkrem -tanssi liittyy Pomblang-seremoniaan, jossa uhrataan mm. vuohia Khasi-heimon jumalille mm. U Blei Shillongille (Shillongin jumala) ja Ka Blei Synsharille (vaurauden ja oikeuden jumalatar).
Seremonian jälkeen alkaa tanssi, joka koostuu useista erilaisista osioista. Tanssijat ovat juhlallisiin ja koristeellisiin asuihin pukeutuneita miehiä ja naisia.
Khasien toinen perinnetanssi on nimeltään Shad Sukmynsiem, joka on perinteinen häätanssi.
Aiheesta muualla

culturalindia.net
webindia.com
Kirja: Khasi-Jaintia Folklore: Context, Discourse, and History, sivu 101
incredibleindia.org
Cause For Effect

| Cause For Effect |
| --- | --- |

Tiedot
Toiminnassa:  1992–
Tyylilaji:  grindcore, punk, jazzcore
Kotipaikka:  Tampere, Suomi
Laulukieli:  englanti
Jäsenet:  Tuomo, bassokitara ja laulu   Ari, rummut  
Entiset jäsenet:  Jamu, kitara (1996-1999)   Helge, kitara (1992-1996)  
Levy-yhtiö:  Stay Heavy Records  
Aiheesta muualla
causeforeffect.org
Cause For Effect on suomalainen, basisti-laulajan ja rumpalin muodostama kaksimiehinen musiikkiyhtye. Yhtye soittaa teknisesti haastavaa äärimusiikkia, jolle se on itse antanut nimen "fuusiogrind". Tyylilaji on sekoitus grindcorea, metallia, punkkia ja jazzcorea.
Yhtyeen tunnusmerkkinä ovat lyhyet, usein alle minuutin mittaiset kappaleet, joissa yhdistyvät tekninen virtuositeetti ja yllättävät tempovaihdokset. Kappalerakenteet ovat vapaita eivätkä noudata perinteisiä säkeistö/kertosäe-rakenteita. Basisti murisee sanoja ihmisäänen toimiessa ikään kuin kolmantena soittimena.
Yhtye on julkaissut neljä albumia ja kolme minilevyä. Vuodesta 2011 alkaen uudet julkaisut ovat olleet vain digitaalisia ja vapaasti ladattavissa internetistä. Yhtye on soittanut noin 150 keikkaa, ja heillä on kannatusta sekä punk- että metallipiireissä.